
Sióagárd Község Önkormányzata





Fácánkert Község Önkormányzata

Megállapodás
pályázatírói feladatok ellátásáról 
mely létrejött

Fácánkert Község önkormányzata ( 7136 Fácánkert, Árpád utca 12.)  - képviseli: Orbán Zsolt polgármester – mint megbízott önkormányzat – a továbbiakban: Megbízott
és

Sióagárd Község Önkormányzata( 7171 Sióagárd, Kossuth utca 9.) - képviseli: Háry János polgármester – mint megbízó önkormányzat, a továbbiakban: Megbízó között a mai napon az alábbiak szerint:

1.) Felek jelen megállapodásukkal megerősítik az ifjúsági referens közös foglalkoztatásáról szóló 2005. szeptember 1. napjától hatályos, és 2009. január 1-jei hatállyal módosított megállapodás szerinti együttműködést. A megállapodás helyébe jelen megállapodás lép. 
2.) Felek rögzítik, hogy a köztük létrejött korábbi megállapodás alapján Fácánkert Község Önkormányzata határozatlan időre, egy fő ifjúsági referens munkakörben kinevezett közalkalmazottat foglalkoztat., - továbbiakban: Közalkalmazott.

3.) Megbízó megbízza Megbízottat, hogy az 1.) pont szerint foglalkoztatott Közalkalmazott útján a pályázatírói, ifjúsági referensi feladatokat lássa el Sióagárd Község Önkormányzata számára. 

4.) Felek rögzítik, hogy az 1.) pont szerint foglalkoztatott közalkalmazott Fácánkert Község Önkormányzatának alkalmazásában áll, felette a munkáltatói jogokat Fácánkert Község Önkormányzatának Képviselő-testülete gyakorolja.  

5.) Felek rögzítik, hogy az ifjúsági referensi álláshely Fácánkert Község Önkormányzatának létszámkeretében, a foglalkoztatással kapcsolatos előirányzatok Fácánkert Község Önkormányzatának költségvetésében szerepelnek. 

6.) Felek megállapodnak, hogy Közalkalmazott heti három munkanapot tölt Sióagárdon, két munkanapot pedig Fácánkertben.

7.) Felek megállapodnak, hogy Megbízó a feladatellátásért megbízási díjat fizet, melynek összege 

a) Közalkalmazott foglalkoztatási költsége 40 %-ának megfelelő összeg és 

b) Közalkalmazott – Megbízót érintő - munkába járása költségének megfelelő összeg. 

Megbízó a megbízási díjat Megbízott által havonta, tárgyhót követő 10. napjáig kiállított számla alapján fizeti meg. Megbízott a számla mellékleteként megküldi Megbízó részére a foglalkoztatási költségek kimutatását. 
8.) Felek megállapodnak, hogy Megbízott a foglalkoztatás éves költségéről tárgyév január 31. napjáig tájékoztatja Megbízót, mely annak alapján a megbízási díjat tárgyévi költségvetésében tervezi. 
9.) Felek megállapodnak, hogy Közalkalmazott számára szükséges munkaállást (irodabútor, informatikai és irodai eszközök, stb) Megbízó és Megbízott önállóan biztosítja a munkavégzéshez, az eszközök az azokat biztosító, munkavégzés helye szerinti önkormányzat tulajdonában maradnak.

10.) Amennyiben Megbízó a 6. pont szerinti fizetési kötelezettségét nem teljesíti, Megbízó köteles őt írásban felszólítani a 8 napon belül történő teljesítésre. Ennek eredménytelensége esetén Megbízott a megbízási díj iránti igényét fizetési meghagyás útján érvényesíti. 

11.) Felek megállapodnak, hogy az ifjúsági cselekvési program megvalósításában, az e területet érintő pályázatok elkészítése, valamint a támogatások segítségével vagy önkormányzati forrásból létrehozott ifjúsági programok megvalósítása, és az ifjúsági szolgáltatások fejlesztése terén együttműködnek. 

12.) Felek megállapodnak továbbá, hogy Közalkalmazott foglalkoztatása során felmerülő operatív ügyekben együttműködnek, a szabadságolás, képzés, továbbképzés és más, a feladatellátás ütemezését és szervezését érintő ügyekben kölcsönösen tájékoztatják egymást. 
A megállapodás 2014. február 1-jétől határozatlan időre szól, azt írásban, hatvan napos felmondási idővel bármelyik fél felmondhatja.

Fácánkert, 2014. február 3.


Háry János




Orbán Zsolt



polgármester



            polgármester

Sióagárd Község Önkormányzata

Fácánkert Község Önkormányzata 

A megállapodást Sióagárd Község Önkormányzatának Képviselő-testülete a …./2014. (…….) számú határozatával, Fácánkert Község Önkormányzatának Képviselő-testülete a …../2014. (II.5.) számú határozatával elfogadta.

Fácánkert, 2014………………..
